[{"text_idx": "#000000", "text": "AvalehtLiigadEesti esiliigaTunamullune esiliiga vo\u0303itja alustas hooaega kaotusega"}, {"text_idx": "#000001", "text": "Tunamullune esiliiga vo\u0303itja alustas hooaega kaotusega"}, {"text_idx": "#000004", "text": "Neljapa\u0308eval startis kahe avavooru kohtumisega uus hooaeg meeste esiliigas. Po\u0303nevas avama\u0308ngus oli Po\u0303lva Coop kodus 31:30 (14:13) u\u0308le Tartu U\u0308likoolist ning HC Kehra/Primend alistas samuti kodusaalis Raasiku/Mistra 30:20 (14:12)."}, {"text_idx": "#000005", "text": "Esimesena alustasid hooaega mullu meistriliigas neljanda koha saanud, ent ta\u0308navu astme vo\u0303rra madalamale liikunud ja peamiselt 15- ja 16-aastastest ma\u0308ngijatest koosnev Po\u0303lva Coop ning 2017. ja 2018. aasta esiliigavo\u0303itja Tartu U\u0308likool. Kodumeeskonna peatreener Kalmer Musting andis ma\u0308nguaega siiski ka neljale Serviti pallurile, kirjutab handball.ee"}, {"text_idx": "#000006", "text": "Coop pidas Tartu U\u0308likooli lo\u0303puspurdile vastu"}, {"text_idx": "#000007", "text": "Ku\u0308llaltki su\u0308mboolselt viskas alanud hooaja esimese va\u0308rava mullune esiliiga parim snaiper Rando Sein. Coopil vastas kohe kahe tabamusega aga To\u0303nis Kase ning peagi juhiti 4:2. Tartu U\u0308likool tegi aga to\u0303husa vahespurdi ja peamiselt Klaus Peeter Ru\u0308u\u0308tli va\u0308ravate abil oldi 15. minutiks 7:5 ees."}, {"text_idx": "#000008", "text": "Coop jo\u0303udis 8:8 viigini, ent siis rebisid ku\u0308lalised 11:8 ette. Po\u0303lvalaste minutiline mo\u0303ttepaus toimis ning nelja vastuseta va\u0308rava abil saadi juhtima 12:11. Poolajavileks to\u0303i Mathias Rebase tabamus tabloole numbrid 14:13. Coop hoidis edu teiselgi poolajal, ha\u0308sti tabasid nii Rebane kui Arturs Meiks\u030cans, kirjutab Eesti Ka\u0308sipalliliit pressiteates"}, {"text_idx": "#000009", "text": "TU\u0308 vastaseid kaugele eest ei lasknud, sest heas viskehoos olid Sein ja Ru\u0308u\u0308tli. Kui algas aga kohtumise viimane veerandtund, tabas Markel Veiko kolm korda ja\u0308rjest ning Coop juhtis juba 25:20. Viis minutit enne lo\u0303ppu tuli 16-aastase Ken-Martti Holbergi va\u0308ravast 31:26, ent tartlastel oli veel u\u0308ks ka\u0308ik varuks."}, {"text_idx": "#000012", "text": "Kehras kohtusid o\u0303htu teises ma\u0308ngus HC Kehra/Primend ning uue nime all ametliku debu\u0308u\u0308di teinud Raasiku/Mistra. Kehralased olid koosseisu lu\u0308litanud mitmed pa\u0308ev varem meistriliigaski pallinud mehed, uustulnukal seda luksust polnud, sest esindusmeeskond HC Tallinn ma\u0308ngis samal ajal Tapal."}, {"text_idx": "#000013", "text": "Martti Viitkar viis ku\u0308lalised 2:0 juhtima, kuid u\u0308ldjoontes mo\u0308o\u0308dus avapoolaeg va\u0308gagi vo\u0303rdses vo\u0303itluses. Viigiseisud vaheldusid ku\u0308mnenda minutini, mil tablool oli 6:6. Siis said vo\u0303o\u0303rustajad korraks kahe va\u0308ravaga ette, aga peagi oli jalul ja\u0308lle viik. Vaheajavileks viisid Ruudi Ottisaar ja Artjom Jegorov Kehra 14:12 juhtima."}, {"text_idx": "#000014", "text": "Teine pooltund kuulus juba selgemalt Kehra/Primendile. Esmalt tegid Tanel Vilks ja Sigmar Seermann kiirelt 16:12 ning vaikselt hakkas eduseis veelgi kasvama. 44. minutil tabas Dabid Mamporia 5:0 vahespurdi lo\u0303petuseks kaks korda ja\u0308rjest ning kodumeeskond juhtis 26:16."}, {"text_idx": "#000015", "text": "Kahekohalise numbriga kirjutatav vahe ja\u0308i tabloole ka lo\u0303puvile ko\u0303lades \u2013 Kehra/Primend alustas hooaga 30:20 vo\u0303iduga. Mamporia tabas seitse, Vilks kuus ja Seermann viis korda. Raasiku/Mistra poolel olid debu\u0308u\u0308tma\u0308ngus ta\u0308psemad Viitkar seitsme ja Kent-Christer Benstro\u0308m nelja va\u0308ravaga."}, {"text_idx": "#000019", "text": "eesti ka\u0308sipallimeistrivo\u0303istluste esiliigahc kehra/primendpo\u0303lva coopraasiku/mistratartu u\u0308likool"}, {"text_idx": "#000023", "text": "Esiliiga liider kaotas sel hooajal alles teise punkti"}, {"text_idx": "#000025", "text": "Ma\u0308gi ja Lepp: esiliiga on noorte arenguks va\u0308ga oluline"}, {"text_idx": "#000026", "text": "Coopil esiliiga liidrikohta oma ka\u0308tte tagasi vo\u0303tta ei o\u0303nnestunud"}]